open-index/open-wikipedia-markdown huggingface dataset:
وینۆنا ڕایدەر

**وینۆنا ڵۆرا ھۆرۆویتز** (لەدایکبووی ٢٩ی تشرینی یەکەمی ١٩٧١)، ناسراو بە **وینۆنا ڕایدەر**، خانمەئەکتەر و بەرھەمھێنەرێکی فیلمی ئەمریکییە. کە وەرگری چەند خەڵاتێکە، کە یەکێکیان خەڵاتێکی گۆڵدن گڵۆبە، و بۆ دوو خەڵاتی ئۆسکار پاڵێوراوە. بە ڕۆڵە سەیرەکانی لە سەرەتاکانی پیشەکەیدا ناسراوە، کە دواتر دەستیکرد بە ڕۆڵی باشتر لە ١٩٩٠کان.

دوای یەکەم دەرکەوتنی لە فیلمی *لوکەس* (١٩٨٦)، سەرنجی خەڵکی ڕاکێشا بە نواندنەکەی لە فیلمی *بیتڵجووس* (١٩٨٨)ی تیم بێرتن. پاشان ناوبانگی پەیداکرد بە ڕۆڵە سەرەکییەکانی لە فیلمەکانی *ھێدەرەکان* (١٩٨٨)، *پەرییە دەریایییەکان* (١٩٩٠)، *[[ئێدوارد دەست مەقەست]]* (١٩٩٠)، و *دراکیولای برام ستۆکەر* (١٩٩٢). دواتر بووە خاوەنی ستایشی ڕەخنەیی و دوو پاڵاوتنی خەڵاتی ئۆسکار بۆ ڕۆڵی مەی وێڵاند لە فیلمی ماڕتن سکۆڕسێزیی *تەمەنی بێتاوانی* (١٩٩٣) و جۆ ماڕچ لە سێیەم دروستکراوەی فیلمیی *ژنە بچووکەکان* (١٩٩٤). فیلمەکانی تری لەم ماوەیەدا بریتی بوون لە *ڕاستی دەگەزێت* (١٩٩٤)، *چۆنییەتی دروستکردنی لێفەی ئەمریکی* (١٩٩٥)، *تاقیکارییە سەختەکە* (١٩٩٦)، *ناودار* (١٩٩٩)، و *کچ، دابڕاو* (١٩٩٩)، کە بەرھەمھێنەری جێبەجێکاری فیلمەکەی کۆتایی بووە.

لە ٢٠٠٢دا، وینۆنا لە فیلمی گەورەی بۆکس ئۆفیسی *بەڕێز دیدز* دەرکەوت، کە بەدوایدا پیشەکەی کەمبووەوە و بۆ ماوەیەک وازی لە فیلم ھێنا. لە ٢٠٠٩دا، گەڕایەوە و لە فیلمی بەناوبانگی *گەشتی ئەستێرە*دا دەرکەوت. لە ٢٠١٠دا، پاڵێورا بۆ دوو خەڵاتی ڕێکخراوی ئەکتەرەکانی شاشە: وەک خانمەئەکتەری سەرەکیی فیلمی تەلەڤیزیۆنیی *کاتێک خۆشەویستی بەس نییە: چیرۆکەکەی لویس ویڵسن* و وەک بەشێک لە کاستی فیلمی *قازی ڕەش*. دواتر کاری لەگەڵ تیم بێرتن کردەوە بۆ فیلمی *فڕانکنوینی* (٢٠١٢). ڕۆڵی جۆیس بایەرسی گێڕاوە لە زنجیرەی نێتفلیکسی خەیاڵی زانستیی ترسناکی *[[شتە نامۆکان]]* (٢٠١٦–ئێستا)، کە بەھۆیەوە بۆ خەڵاتی گۆڵدن گڵۆب و خەڵاتی ڕێکخراوی ئەکتەرەکانی شاشە پاڵێوراوە؛ و لە ٢٠٢٠دا، ڕۆڵی سەرەکی گێڕا لە کورتە زنجیرەی ئێچ بی ئۆی درامیی *پیلانەکەی دژی ئەمریکا*.

ژیانی تایبەتیی وینۆنا سەرنجی میدیایی زۆری لەسەر بووە. پەیوەندییەکەی لەگەڵ جۆنی دێپ لە سەرەتای ١٩٩٠کان و گیرانەکەی لە ٢٠٠١ بەھۆی دزییەوە بابەتی ڕۆژنامەگەری بوون. ئەو کراوە بووە دەربارەی کێشە تایبەتییەکانی لەگەڵ دڵەڕاوکێ و خەمۆکی. لە ٢٠٠٠دا، وینۆنا بووە خاوەنی ئەستێرەی تایبەتی خۆی لە پیادەی ناوبانگی ھۆڵیوود.

## سەرچاوەکان

## بەستەرە دەرەکییەکان

* 
* 
* 
* 

پۆل:خانمەکتەرە ئەمریکییەکانی سەدەی ٢٠ەم
پۆل:خانمەکتەرە ئەمریکییەکانی سەدەی ٢١ەم
پۆل:زیندووان
پۆل:لەدایکبووانی ١٩٧١
پۆل:خانمەکتەرەکانی فیلمی ئەمریکی
پۆل:خانمەکتەرانی دەنگی ئەمریکی
پۆل:باشترین خانمەکتەر لە بردنەوەی خەڵاتی گۆلدن گڵۆب (فیلم)
پۆل:جولەکەکانی سەدەی بیست و یەکی ئەمریکی
پۆل:خانمەکتەرە مناڵە ئەمریکییەکان
پۆل:خانمەکتەرانی تەلەڤیزیۆنی ئەمریکی
پۆل:خانمەکتەرە جووە ئەمریکییەکان
پۆل:گەلی ئەمریکی بە ڕەچەڵەک ڕووسی-جوولەکە
پۆل:خانمەکتەرە دەنگییەکانی ئەمریکا
پۆل:خانمەکتەرانی کالیفۆڕنیا
پۆل:جولەکەکانی ئەشکەنازی ئەمریکی
جوگرافیای لاوس

وێنۆک
**لاوس** بە فەرمی کۆماری دیموکراتیکی گەلی لاو وڵاتێکە لە کیشوەری ئاسیادا دەکەوێتە باشووری ڕۆژھەڵاتی ئاسیا سنوری ئاوی نییە، پایتەختەکەی شاری ڤیەنتیانە. لە باکور ھاوسنورە لەگەڵ چین و بۆرما لە باشور ھاوسنورە لەگەڵ کەمبۆدیا لە ڕۆژھەڵات ھاوسنورە لەگەڵ ڤێتنام وە لە ڕۆژاوا ھاوسنورە لەگەڵ تایلەند ڕووبەرەکەی ٢٣٦٬٨٠٠ کیلۆمەتر چوارگۆشەیە لە پلەی ٨٢ دێت لە ڕووی ڕووبەری جوگرافی لەسەر ئاستی جیھان بەپێی سەرژمێرییەکانی ساڵی ٢٠١٤ ژمارەی دانیشتوانی ٦٫٨٠٣٫٦٩٩ کەسە لاوس وڵاتێکی شاخاوییە بە تایبەت لە بەشی باکور ھەروەھا لە باکوور و ڕۆژھەڵات ڕووبەرێکی بەرفراوانی دارستانی ھەیە.
وێنۆک

## سەرچاوەکان

* چەند زانیاریەک لە بارەی لاوس لە ماڵپەڕی جەزیرە

پۆل:جوگرافیای لاوس
پۆل:جوگرافیای ئاسیا
پۆل:لاوس
پۆل:باشووری ڕۆژھەڵاتی ئاسیا
جوگرافیای ژاپۆن

وێنۆک
**ژاپۆن** یان **یابان** یەکێکە لە وڵاتەکانی کیشوەری ئاسیا کە دەکەوێتە ڕۆژھەڵاتی ئاسیاوە. لە کۆمەڵیک زنجیرە دورگە پێک ھاتووە کە ژمارەیان ٦٬٨٥٢ دوورگەیە. لە چوار دوورگەی سەرەکی پێک ھاتووە کە بریتین لە ھۆنشوو، ھۆکایدۆ، کیووشو و شیکۆکو. ھەروەھا ژاپۆن وڵاتێکی داخراو بوو بۆ ماوەی ٣٥٠ ساڵ کە دانیشتوانی نەدەکرا بچنە دەرەوەی وڵاتەکە، تا ساڵی ١٨٦٨ کە ژاپۆن بە ڕووی جیھاندا کرایەوە. سنوری وشکانی لەگەڵ ھیچ دەوڵەتیکدا نییە تەنھا سنوری ئاوی ھەیە ڕووبەرەکەی ٣٧٧٫٩٤٤ کیلۆمەتر چوارگۆشەیە و تۆکیۆ پایتەختەکەیەتی. ناوەڕاستی ژاپۆنیش لە زنجیرە چیا پێک دێت. گەرووی تسوگارو لە باکووری ژاپۆن کە دەکەوێتە نێوان ھۆنشوو و ھۆکایدۆوە، کە دەریای ژاپۆن و زەریای ھێمن بەیەکەوە گرێ دەدات
وێنۆک|گەرووی تسوگارو و نیمچە دوورگەی تسوگارو

## دورگە سەرەکییەکان
وێنۆک
* **ھۆنشوو**: ئەم دورگەیە کۆمەڵێک لە پارێزگا گرنگرکانی ئەو وڵاتە لەخۆ دەگرێت لەوانە تۆکیۆی پایتەخت. ھۆنشوو گەورەترین دورگەی خاکی ژاپۆنە و بە زەوی سەرەکی وڵاتەکە دادەنرێت. دورگەکە لە باشووری دورگەی ھۆکایدۆیە کە گەرووی تسوگارو لێکیان جیا دەکاتەوە و لە باکووری دورگەی شیکۆکوە کە دەریای ناوەخۆی سێتۆ لێکیان جیا دەکاتەوە و لە باکووری ڕۆژھەڵاتی دورگەی کیووشوە کە گەرووی کانمۆن لە یەکتریان جیا دەکاتەوە. ھەروەھا ئەم دورگەیە حەوتەم گەورەترین دورگەیە لە جیھاندا لە ڕووی ڕووبەرەوە و دووەم گەورەترین دورگەیە لە ڕووی چڕی دانیشتووانەوە لە دوای دورگەی جاوای ئەندەنوسی.
* **ھۆکایدۆ**:ئەم دورگەیە دووھەمین دوڕگەی گەورەی وڵاتی ژاپۆنە، کە لە باکووری ئەم وڵاتە ھەڵکەوتووە. تەنگەڵانی تسوگارو ئەم دوڕگەیەی لە دوڕگەی ھونشۆ جیا ئەکاتەوە.
* **کیووشو**: سێھەمین دوڕگەی گەورەی وڵاتی ژاپۆنە. ئەم دوڕگەیە باشووریترین و ڕۆژئاواییترین دوڕگەی ژاپۆنە.
* **شیکۆکو**: چوارم دوڕگەی سەرەکی وڵاتی ژاپۆنە. ئەم دوڕگەیە بچووکترین و کەم حەشیمەتترین دوڕگەی ژاپۆنە.

## سەرچاوەکان
* چەند زانیاریەک لە بارەی ژاپۆن لە ماڵپەڕی جەزیرە
* تعرف علی الحدود الجغرافیة للیابان

پۆل:جوگرافیای ژاپۆن
پۆل:جوگرافیای ئاسیا
پۆل:ژاپۆن
جوگرافیای مەنگۆلیا

وێنۆک
**مەنگۆلیا** یەکێکە لە وڵاتەکانی کیشوەری ئاسیا دەکەوێتە بەشی ناوەندی کیشوەرەکە لە باکوور ھاوسنورە لەگەڵ ڕووسیا لە باشوور وە ڕۆژھەڵات و ھەروەھا ڕۆژاوا ھاوسنوری چینە سنورێکی داخراوی ھەیە
ڕووبەری ئەم وڵاتە ١٫٥٦٤٫١١٥ کیلۆمەتر چوارگۆشەیە. پایتەختەکەی ئولانباتۆرە. خاوەنی سامانی سروشتی بەنرخە وەک نەوت و ئاسن و خەڵوز و زێر و فۆسفات و چەندین مادەی دیکە. لە ڕووی کاڕگَیڕییەوە دابەش بووە بەسەر ٢١ ھەرێم لە شێوەی پارێزگا.
وێنۆک

## ئاو و ھەوا
## سەرچاوەکان
* Mongol 

پۆل:جوگرافیای مەنگۆلیا
جوگرافیای کۆریای باکوور

وێنۆک
**کۆریای باکوور** بە فەرمی **کۆماری دیمۆکراتی گەلی کۆریا**  وڵاتێکە لە کیشوەری ئاسیا دەکەوێتە ڕۆژھەڵاتی ئاسیا. هەروەها دەکەوێتە باکوری لە نیمچەدوورگەی کۆریا  پایتەختەکی شاری پیۆنگیانگە. ڕووبەری ئەم وڵاتە  ٥٤٠.١٢٠ کیلۆمەتری چوارگۆشەیە لە باکوور هاوسنورە لەگەڵ چین وە لە باشووری هاوسنوورە لەگەڵ کۆریای باشوور لە ڕۆژهەڵات دەکەوێتە سەر ڕووباری ژاپۆن وە لە ڕۆژئاوا دەکەوێتە سەر ڕووباری زەرد  و دەربەندی کۆریا بە پێی سەرژمێریەکانی ساڵی ٢٠١٤ ژمارەی دانیشتوانی ٢٤.٨٥١.٦٢٧ کەس بووە . لە ڕووی کارگێری دابەش بووە بۆسەر ٩ پارێزگا .

## سەرچاوەکان
چەند زانیاریەک لە بارەی کۆریای باکوور لە ماڵپەڕی جەزیرە 

پۆل:جوگرافیای کۆریای باکوور
پۆل:جوگرافیای ئاسیا
پۆل:جوگرافیا
بەرھەڵێخ

**بەرھەڵێخ**، **پشتیوانە** یان **دیواری ڕاگر** بە دیوارێک دەوترێت کە وەکوو پێکھاتەیەکی ڕاگر و پشتیوان و پاڵگەیەک بۆ پێکھاتەکانی دیکە دەسازرێت.

## جۆرەکان
840px|بندانگشتی ۲|وسط|جۆرەکانی بەرھەڵێخ

## سەرچاوە

پۆل:جۆرەکانی دیوار
پۆل:دیوارەکان
پۆل:ئەندازیاریی شارستانی
ژ (کۆوار)

**ژ** کۆوارێکی فەرھەنگی، ئەدەبی و کۆمەڵایەتییە، کە بەشێوەی تایبەت بە شێوەزاری کوردیی باشووری، لەلایەن نووسەران و چالاکی چاندی ناوچەی باشووری ڕۆژھەڵاتی کوردستان (کرماشان، ئیلام، لەکستان) لە شاری مونیخ لە وڵاتی ئەڵمانیا بڵاو دەکرێت.

یەکەمین ژمارەی کۆڤاری ژ لە ٢١ی شوباتی ٢٠١٩ ھاوکات لەگەڵ ڕۆژی جیھانیی زمانی دایکی بڵاو کرا. سەرنووسەری ئەم کۆوارە ژیار جھانفەردە.

## سەرچاوەکان

## بەستەرە دەرەکییەکان
* ژمارەی یەکەمی کۆڤاری ژ.

پۆل:گۆڤارەکان بە زمانی کوردی
ناوچەی ناوەندی شارستانی ئارووناوا

**ناوچەی ناوەندی شارستانی ئارووناوا** (بە فارسی: بخش مرکزی شھرستان اسلام‌آباد غرب) یەکێک لە ناوچەکانی شارستانی ئارووناوا سەر بە پارێزگای کرماشانی ڕۆژھەڵاتی کوردستان کە لە ڕۆژاوای ئێراندا داکەوتووە.

## دابەشکاریی کارگێڕی
* ناوچەی ناوەندی:
** گوندستانی حەسەن ئاوا
** گوندستانی ئاقاری باکوور
** گوندستانی ئاقاری باشوور
** گوندستانی شیان
* شارەکان: ئارووناوا

## ژمارەی دانیشتووان
بەپێی سەرژمێریی ناوەندی ئاماری ئێران، ژمارەی دانیشتووانی ناوچەی ناوەندی شارستانی ئارووناوا لە ساڵی ٢٠٠٦ی زایینی ١٣١٩١٩ کەس بووە.

## سەرچەمەکان

پۆل:شارستانی ئارووناوا
پۆل:ناوچەکانی پارێزگای کرماشان
ناوچەی ھۆمەیل

**ناوچەی ھۆمەیل** () یەکێک لە ناوچەکانی شارستانی ئارووناوا سەر بە پارێزگای کرماشانی ڕۆژھەڵاتی کوردستان کە لە ڕۆژاوای ئێراندا داکەوتووە.

## دابەشکاریی کارگێڕی
* ناوچەی ناوەندی
** گوندستانی ھەرەسەم
** گوندستانی ھۆمەیل
** گوندستانی مەسووری
* شارەکان: ھۆمەیل

## ژمارەی دانیشتووان
بەپێی سەرژمێریی ناوەندی ئاماری ئێران، ژمارەی دانیشتووانی ناوچەی ناوەندی شارستانی ئارووناوا لە ساڵی ٢٠٠٦ی زایینی ١٩٩٩٣ کەس بووە.

## سەرچەمەکان

پۆل:شارستانی ئارووناوا
پۆل:ناوچەکانی پارێزگای کرماشان
گوندستانی حەسەن ئاوا (ئارووناوا)

**گوندستانی حەسەن ئاوا** ناوی گوندستانێک لە ناوچەی ناوەندیی شارستانی ئارووناوا، پارێزگای کرماشانی ڕۆژھەڵاتی کوردستان کە لە ڕۆژاوای ئێراندا داکەوتووە. بەپێی سەرژمێریی ناوەندی ئاماری ئێران، ژمارەی دانیشتووانی گوندستانی حەسەن ئاوا لە ساڵی ٢٠٠٦ی زایینی ٩٨٩٣ کەس (٢١٣٩ بنەماڵە) بووە.

ھۆزە جۆراوجۆرەکانی عەشیرەتی کەڵھوڕ، وەکوو: موغیرە، ڕیزەوەنی، چلەیی، زێنەلخانی، میرعەزیزی، شوانکارە، گەلەدار، جلەوگیر، مندڕگ (گورگەیی) و ... دانیشتووی ئەم گوندستانەن.

## سەرچاوە

پۆل:گوندستانەکانی شارستانی ئارووناوا
پۆل:شارستانی ئارووناوا
جوگرافیای قرغیزستان

وێنۆک
**قرغیزستان** یان قرغزستان بە ڕەسمی کۆماری قرغیزستان وڵاتێکە لە کیشوەری ئاسیایە دەکەوێتە ناوەڕاستی کیشوەری ئاسیا. پایتەختەکەی شاری بیشکێکە. ڕووبەرەکەی ١٩٩٬٩٠٠ کیلۆمەتر چوارگۆشەیە لە باکوور ھاوسنورە لەگەڵ  کازاخستان وە لە ڕۆژاوا ھاوسنورە لەگەڵ ئۆزبەکستان لە باشووری ڕۆژھەڵات ھاوسنورە لەگەڵ چین و تاجیکستان لە ڕووی کارگێڕییەوە دابەش بووە بەسەر ٧ پارێزگا.

## مەودای سنور لەگەڵ ولاتانی دراوسێ
* ئۆزبەکستان ١٠٩٩ KM
*  ١٠٥١ KM
* ٨٧٠ KM
*  ٨٥٨ KM

## سەرچاوەکان
* جغرافیة قرغیزستان
* آشنایی با کشور قرقیزستان

پۆل:جوگرافیای قرغیزستان
پۆل:جوگرافیای ئاسیا
پۆل:جوگرافیا
سووتەمەنیی فڕۆکە

**سووتەمەنیی فڕۆکە یا سووتەمەنیی سووک** بریتییە لەو شلەیەی کە بۆ فڕۆکەکان بەکار دێت و ڕەنگی زەردە وە دەکرێت بە دوو جۆرەوە: Jet A و Jet A-1 کە بەکاردێن لە سووتەمەنیی فڕۆکە مەدەنییەکاندا. سووتەمەنیی فڕۆکە جۆرێکی تریشی هەیە بە ناوی Jet B کە بۆ کەشە ساردەکانە. ئەم جۆرە لە دوانەکەی تر باشترە و زیاتر بەکاردێت.

## سەرچاوەکان
Gary, James H.; Handwerk, Glenn E. (1993). *Petroleum Refining Technology and Economics* (Second ed.). Marcel Dekker.

پۆل:سووتەمەنییەکانی فڕین
جوگرافیای کازاخستان

وێنۆک
**کازاخستان** وڵاتێکی گەورەی کیشوەری ئاسیایە. دەکەوێتە ناوەندی کیشوەری ئاسیا. پایتەختەکەی شاری ئاستانایە ڕووبەرەکەی ٢٬٧٢٤٬٩٠٠ کیلۆمەتر چوارگۆشەیە لە باکوور ھاوسنورە لەگەڵ ڕووسیا لە باشووری ڕۆژھەڵات ھاوسنوری چینە ھەروەھا لە ڕۆژھەڵات ھاوسنورە لەگەڵ مەنگۆلیا لە بەشی باشوور ھاوسنورە لەگەڵ قرغیزستان، ئۆزبەکستان، تورکمانستان ھەروەھا بەشێکی ڕۆژئاوای وڵاتەکە دەکەوێتە سەر دەریای قەزوین

## سەرچاوەکان
جغرافیای قزاقستان 

پۆل:جوگرافیای ئاسیا
پۆل:جوگرافیای کازاخستان
جوگرافیای یەمەن

وێنۆک
**یەمەن** وڵاتێکی عەرەبییە لە کیشوەری ئاسیا ھەروەھا یەکێکە لە وڵاتەکانی ڕۆژھەڵاتی ناوین. پایتەختەکەی سەنعایە، ڕووبەرەکەی ٥٢٧٬٩٦٨ کیلۆمەتر چوارگۆشەیە ھاوسنوورە لە باکوور و باکووری ڕۆژھەڵات و باکوری خۆراوا عەرەبستانی سەعوودیە، لە باشوور وڵاتی سۆمالیایە، لە ڕۆژاوا دەکەوێتە سەر دەریای سوور و لە ڕۆژھەڵاتیش عەممانە. سنورێکی بەرفراوانی ئاوی ھەیە. بەرترین لوتکەی شاخ (شاخی النبی شعیب)ە کە بەرزییەکەی ٣٬٦٦٦ مەترە. لە ڕووی کارگێرییەوە لە ٢٢ پاریزگا  پێک دێت 

## سەرچاوەکان
 
* جغرافیا الیمن

پۆل:جوگرافیای یەمەن
پۆل:جوگرافیای ئاسیا
پۆل:جوگرافیا
جوگرافیای کۆریای باشوور

وێنۆک
**کۆریای باشوور** یەکێکە لە وڵاتەکانی ئاسیا دەکەوێتە ڕۆژھەڵاتی ئاسیا ھەروەھا دەکەوێتە باشووری نیمچە دورگەی کۆریا سنورێکی ھاوبەشی ھەیە لەگەڵ کۆریای باکوور ئەمەش دوای جیابوونەوەیان لە ساڵی ١٩٤٥ لە ڕۆژھەلات دەکەوێتە سەر دەریای ژاپۆن وە لە ڕۆژاوا دەکەوێتە سەر دەریای زەرد. ڕووبەری ئەم وڵاتە ١٠٠٫١٤٠ کیلۆمەتر چوارگۆشەیە سیئۆل پایتەختەکەیەتی. بەپێی ئاماری ساڵی ٢٠١٤ ژمارەی دانیشتوانی ئەم وڵاتە ٤٩٫٠٣٩٫٩٨٦ کەسە

## سەرچاوەکان
* کوریا الجنوبیة
* جغرافیا الکوریات

پۆل:جوگرافیای کۆریای باشوور
پۆل:جوگرافیای ئاسیا
پۆل:جوگرافیا
کێلی پرێتسۆن

**کێلی پرێستۆن** (بە ئینگلیزی: Kelly Preston) خانمەکتەر و مۆدێلێکی پێشووی ئەمریکییە.

## سەرچاوەکان

## بەستەرە دەرەکییەکان

* 
* 
* 

پۆل:خانمەکتەرە ئەمریکییەکانی سەدەی ٢٠ەم
پۆل:خانمەکتەرە ئەمریکییەکانی سەدەی ٢١ەم
پۆل:لەدایکبووانی ١٩٦٢
پۆل:مردووانی ٢٠٢٠
پۆل:مەرگەکان بە شێرپەنجە لە فلۆریدا
پۆل:خانمەکتەرەکانی فیلمی ئەمریکی
پۆل:براوەکانی خەڵاتی ڕاسپبێری زێڕین
پۆل:تاراوگە ئەمریکیەکانی لە ئوسترالیا
پۆل:ژنە مۆدێلە ئەمریکییەکان
پۆل:ساینتۆلۆژیستە ئەمریکییەکان
پۆل:خانمەکتەرانی تەلەڤیزیۆنی ئەمریکی
پۆل:مردنەکان بەھۆی شێرپەنجەی مەمک
پێڕستی پاشاکانی عێراق

وێنۆک
**عێراق** دوای ئەوەی لە ساڵی ١٩٢١ دامەزراندنی خۆی ڕاگەیاند لەژێر ئینتیدابی بەریتانییەکان سیستەمی پاشایەتی تێیدا جێگیر بوو کە تا ساڵی ١٩٥٨بەردەوام بوو دواتر بەھۆی شۆڕشی ١٤ی تەممووز سیتەمی پاشایەتی لە عێراق کۆتایی ھات.

## پاشاکانی عێراق ١٩٢١–١٩٥٨
* ١- فەیسەڵی یەکەم ماوەی حکوم ١٩٢١–١٩٣٣ یەکەم پاشای عێراق بوو
* ٢-غازی یەکەم ماوەی حکوم ١٩٣٣–١٩٣٩ دووەم پاشای عێراق بوو
* ٣-فەیسەڵی دووەم ماوەی حکوم ١٩٣٩–١٩٥٨ سێەم و کۆتا پاشای عێراق بوو

File:1307109799 king-faisal-i-of-iraq-kopiya.jpg|فەیسەڵی یەکەم
File:Ghazi3.jpg|غازی یەکەم
File:King Faisal II of Iraq.jpg|فەیسەڵی دووەم


## سەرچاوەکان
* فەرمانڕەواکانی عێراق

پۆل:پاشاکانی عێراق
پۆل:عێراق
پۆل:پێرستەکانی پەیوەندیدار بە عێراق
پۆل:سیاسەتی عێراق
پۆل:پێڕستەکانی پاشاکان
چەکی (کەسایەتیی خەیاڵی)

**چەکی** ()   کارەکتەرێکی خەیاڵی و خراپەکاری زنجیرەی یاری منداڵان (چەکێ) وەک بکوژێکی زنجیرەیی بەدناو وێنا دەکرێت کە ڕۆحی خۆی لە بووکەڵەی " پیاوی چاک " نیشتەجێ دەکات و بەردەوام ھەوڵ دەدات ڕۆحی لە بووکەڵەوە بۆ جەستەی مرۆڤ بگوێزێتەوە. کارەکتەر ەکە بووە بە یەکێک لە ھێما ھەرە دیارەکانی ترس، زۆر جار لە پاڵ فرێدی کروگەر و جاسۆن ڤۆورێس و تەنیا ڕووخسار و ماسکی چەرم و پێنی وارس و مایکڵ میەرز باسی کراوە و چەندین جار لە کەلتووری باودا باس کراوە. ساڵی ١٩٩٩ چاکێ بۆ خە ڵاتی فیلمی باشترین ڤێلائین بۆ بووکی چاکێ کاندید کرا لەلایەن نووسەر و دەرھێنەر دۆن مەنچینیەوە دروست کراوە و لەلایەن براد دوریف لە ھەردوو دەنگی زیندوو دا فیلم و دەربڕدرا.

## سەرچاوەکان

پۆل:کەسایەتییە خەیاڵییەکان
پۆل:یوونیڤەرساڵ پیکچەرز
جوگرافیای نیپال

وێنۆک
**نیپال** بە فەرمی **کۆماری دیموکراتیکی فیدراڵی نیپال** وڵاتێکە لە باشووری کیشوەری ئاسیادا. پایتەختەکەی شار کاتماندوویە. کەتووەتە نێوان چین و ھیند ڕووبەرەکەی ١٤٠٨٠٠ کم٢ بە یەکێک لە وڵاتە شاخاوییەکان ناسراوە چەندین شاخی بەرزی تێدا ھەڵکەوتووە. لە ڕووی ئیدارەوە دابەش بووە بۆسەر ١٤ ناوچە.

## مەودای سنور لەگەڵ وڵاتانی دراوسێ
*  ١٢٣٦ کیلۆمەتر
*  ١٦٩٠ کیلۆمەتر

## شاخەکان
وێنۆک|وێنیێکی چیای ئێڤرست
بەشێک لە شاخەکانی وڵاتی نیپاڵ لەگەڵ بەرزییەکەیان
* شاخی ئێڤەرست ٨٨٤٨م
* شاخی لوتسی ٨٥٠١م
* شاخی ماکالو ٨٤٦٢م
* شاخی شو ئایۆ ٨٢٠١م
* شاخی دولاگیری ٨١٦٧م
* شاخی مانسیلو ٨١٥٦م
* شاخی ئاناورنا ٨٠٩١م

## سەرچاوەکان
* چەند زانیاریەک لەسەر وڵاتی نیپاڵ
** 

پۆل:جوگرافیای نیپال
پۆل:جوگرافیای ئاسیا
جوگرافیای فلیپین

وێنۆک
**فلیپین** بە فەرمی **کۆماری فلیپین** وڵاتێکە لە باشووری ڕۆژھەڵاتی کیشوەری ئاسیادا. پایتەختەکەی شاری مانێلایە. فلیپین لە ٧١٠٠ دورگە پێک ھاتووە و سنوری وشکانی لەگەڵ ھیچ وڵاتێک نییە. وەھەروەھا دەکەوێتە ڕۆژئاوای زەریای ھادی ڕووبەرەکەی ٣٠٠٫٠٠٠ ھەزار کیلۆمەترە. لە ڕووی سامانی سروشتی خاوەنی نەوت و زێڕو نیکل و زیوە ھەروەھا ڕووبەرێکی بەرفراوانی دارستانی ھەیە. لە ڕووی کارگێرییەوە بەسەر ٣٠ ناوچە دابەشکراوە.

## سەرچاوەکان
چەند زانیارییەک لەسەر فلیپین

پۆل:جوگرافیای فلیپین
پۆل:جوگرافیای ئاسیا
پۆل:جوگرافیا
جوگرافیای ئۆزبەکستان

وێنۆک
**ئۆزبەکستان** وڵاتێکە لە کیشوەری ئاسیا دەکەوێتە ناوەندی ئاسیا پایتەختەکەی  تاشکەندە . لە باکوور هاوسنورە لەگەڵ کازەخستان وە لە باشوور هاوسنورە لەگەڵ ئەفغانستان و تورکمانستان وە لە ڕۆژهەڵات هاوسنورە لەگەڵ قرغیزستان و تاجیکستان وە لە ڕۆژئاوا هاوسنورە لەگەڵ کازەخستان ڕووبەری ئەم وڵاتە  ٤٤٧٤٠٠ کم٢ زۆربەی ڕووبەرەکەی دەشتایی و بیابانیە . چەنیدن ڕووبار و دەریاچەی تێدایە لە ڕووی کەشوهەواوە زستانانی سارد و هاوینی گەرم و درێژە 
## مەودای سنور لەگەڵ وڵاتانی دراوسێ
*  ٢٢٠٣ کلم  
*  ١٦٢١ کلم  
*  ١١٦١ کلم  
*  ١٠٩٩ کلم  
*  ١٣٧ کلم 

## سەرچاوەکان
* چەند زانیارییەکی سەرەتای لەسەر  ئۆزبەکستان
 

پۆل:جوگرافیای ئۆزبەکستان
پۆل:جوگرافیای ئاسیا
پۆل:جوگرافیا
جوگرافیای تورکمانستان

وێنۆک
**تورکمانستان** وڵاتێکە لە ئاسیایی ناوەڕاست ولەباکورەوە دراوسێی ئۆزبەکستان و کازاخستانە و لە باشورەوە ھاوسنوری ئێران و ئەفغانستانە ولەرۆژھەڵاتیشەوە بە تاجیکستانەوە لکاوەو لەرۆژئاواش سنوری ئاوی ھاوبەشیی ھەیە لە گەڵ وڵاتانی ڕووسیا و ئازەربایجان. تورکمانستان یەکێکە لەو وڵاتانەی کە ڕێگەی بە سەر دەریا ئازادەکانەوە نییە. سارای قەرەقوم کە وشک و بێ ئاوە، نزیکەی ٨٠٪ ڕوبەری تورکمانستانی داگیرکردوە. بەڵام داوێنی زنجیرە چیای کۆپی داغ لە باشوری ئەو وڵاتە، کەشوھەوایەکی لە باری ھەیە و لەبەر ئەوەش زۆربەی شارە گرنگە کانی تورکمانستان بە عیشق ئۆگستادی پایتەختیشەوە لەو ناوچەیە دروستکراون. ڕووبەری ئەم وڵاتە ٤٨٨٬١٠٠ کیلۆمەتر دووجایە لە ڕووی سامانی سروشتی خاوەنی نەوت و گازی سروشتی و ئاسن و پۆتاسیۆم و فۆسفات و چەندین مادەی دیکەیە

## مەودای سنور لەگەڵ وڵاتانی دراوسێ
* ئۆزبەکستان ١٦٢١ کلم
*  ٩٢٢ کلم
*  ٧٤٤ کلم
*  ٣٧٩ کلم

## سەرچاوەکان
* جوگرافیای تورکمانستان

پۆل:جوگرافیای تورکمانستان
پۆل:جوگرافیای ئاسیا
پۆل:جوگرافیا
جوگرافیای میانمار

وێنۆک

**میانمار** یان **بورما** و بە فەرمی **کۆماری یەکێتیی میانمار** گەورەترین وڵاتی باشووری ڕۆژھەڵاتی کیشوەری ئاسیایە. پایتەختەکی شاری نایپیداوە، ڕووبەرەکەی ٦٧٦٫٥٧٨ کیلۆمەتر چوارگۆشەیە میانمار ھاوسنوورە لەگەڵ چین لەباکوور وە لە ڕۆژھەڵاتیش وڵاتی لاوسە وە لە باشووری ڕۆژھەڵاتی وڵاتی تایلەندە وە بەنگلادیش لە ڕۆژاوا وەھەر وەھا ھیندستان لە باکووری ڕۆژاوا. لە ڕووی کارگێرییەوە دابەش بووە بەسەر ١٤ ویلایەت سنورێکی بەرفرازوانی ئاوی ھەیە و بەشێکی سنورەکەی دەکەوێتە سەر کەنداوی بەنگاڵ. ھەروەھا لە ڕووی سامانی سروشتی خاوەنی نەوت و و ورقوشم و بەردی بەنرخە لەگەڵ چەند مادەیەکی دیکەی سروشتی.

## سەرچاوەکان
چەند زانیارییەک لەسەر میانمار

پۆل:جوگرافیای میانمار
پۆل:جوگرافیای ئاسیا
پۆل:جوگرافیا
مێرد

**مێرد** یان **شوو** کەسێکی نێرە لە پەیوەندیی ھاوسەرگیری، کە دەکرێت وەک ھاوسەر یان ھاوبەشیش ناوی بھێندرێت. ماف و ئەرکەکانی مێردێک بەرانبەر ژنەکەی و کەسانی دیکە بەپێی کولتوور و کۆمەڵگاکان جیاوازە، و بەپێی سەردەمیش گۆڕاوە.

## ئەمانەش ببینە
* ژن
* ھاوسەرگیری

## سەرچاوەکان

## بەستەرە دەرەکییەکان

پۆل:مێردەکان
پۆل:زاراوە بەکارھاتووەکان بۆ پیاوان
ژن (ھاوسەر)

**ژن** کەسێکی مێیە لە پەیوەندیی ھاوسەرگیری، کە دەکرێت وەک ھاوسەر یان ھاوبەشیش ناوی بھێندرێت. ماف و ئەرکەکانی ژنێک بەرامبەر مێردەکەی و کەسانی دیکە بەپێی کولتوور و کۆمەڵگاکان جیاوازە، و بەپێی سەردەمیش گۆڕاوە.

لە کوردەواری بە ژنێک دەگوترێت بێوەژن ئەگەر مێردەکەی مردبێت یان لە مێردەکەی جیابووبێتەوە.

## ئەمانەش ببینە
* مێرد
* ھاوسەرگیری

## سەرچاوەکان

## بەستەرە دەرەکییەکان

پۆل:ژنەکان (ھاوسەر)
پۆل:زاراوە بەکارھاتووەکان بۆ ژنان
پۆل:سەرناوەکانی ژنان
سەحەر قورەیشی

**سەحەر قورەیشی** (؛ لەدایکبووی ٢٧ی کانوونی یەکەمی ١٩٨٧ لە تاران، ئێران) خانمەکتەری فیلم و تەلەڤیزیۆن و مۆدێلێکی ئێرانییە. قورەیشی کاری ئەکتەری لە ساڵی ٢٠٠٩ و لە تەمەنی ٢٢ ساڵیدا بە بەشداریکردنی لە فیلمی سینەماییی *[[لەج و لەجبازی]]* لە دەرھێنانی سەید مەھدی بەرقەعی دەست پێ کرد. دواتر بە بەشداریکردن لە زنجیرە تەلەڤیزیۆنیی *[[دڵنەوازان]]* بە ڕۆڵی *یەڵدا*، ناوبانگی دەرکرد.

## سەرچاوەکان

## بەستەرە دەرەکییەکان
* 
* 

پۆل:خانمەکتەرانی تەلەڤیزیۆنیی ئێرانی
پۆل:خانمەکتەرانی خەڵکی تاران
پۆل:خانمەکتەرانی فیلمی ئێرانی
پۆل:خانمەکتەرە ئێرانییەکان
پۆل:خانمەکتەرە ئێرانییەکانی سەدەی ٢٠ەم
پۆل:خەڵکی تاران
پۆل:زیندووان
پۆل:لەدایکبووانی ١٩٨٧
دەیکرێ مۆنتگۆمەری

**دەیکرێ کاید مۆنتگۆمەری-ھاڕڤی** (لەدایکبووی ٢٢ی تشرینی دووەمی ١٩٨٤) ئەکتەرێکی ئوسترالییە. بەڕۆڵی بیڵی ھارگرۆڤ لە *[[شتە نامۆکان]]* و جەیسن، پارێزەرە سوورەکە، لە دروستکراوەی ٢٠١٧ی *Power Rangers*. لە ١١ی تەممووزی ٢٠١٩، پۆدکاستی خۆی بڵاوکردەوە بەناوی "DKMH"، کە شیعرەکانی خۆی تێدایە.

## ژیانی سەرەتایی
دەیکرێ لە پێرث، ڕۆژائاوای ئوسترالیا لەدایکبووە، بۆ دایکی کەنەدی جودیث بارێت-لینارد، و باوکی نیو زیلەندی سکۆت مۆنتگۆمەری-ھاڕڤی. ئەو خوشکێکی بچووکی ھەیە، ساسیکا. دایک و باوکی کاریان لەسەر شاشە کردووە لە ئوسترالیا. دەیکرێ دەستی بە نواندن کردووە لەسەر شاشە و سینەما کە تەمەنی ٩ ساڵان بووە. دەیکرێ دوا ناوەندی ماونت ڵاوڵی سینیەری خوێندووە لە شارەکەی. کاتێک دەیکرێ تەمەنی ١٢ ساڵان بوو، ھاوپۆلەکانی دەنگیان داوە بە «ئەو قوتابییەی کە زۆرترین ئەگەری ھەیە کە ببێتە ئەستێرەیەکی ھۆڵیوود» لە کتێبی ساڵەکەدا. دەیکرێ بەردەوام بوو لە خوێندی ھونەری دراما لەڕێی خوێندنی دووەمییەوە. دەیکرێ خوێندنی نواندنی لە WAAPA تەواوکرووە لە زانکۆی ئیدث کاوان لە ٢٠١٥.

## پیشە
یەکەم کاری نواندنی دەیکرێ دەرکەوتنی بوو لە *Betrand the Terrible* بەڕۆڵی فرێد، لە ٢٠١٠. لە ٢٠١١ دا، لە ئەڵقەی یەکەمی *Family Tree* دەرکەوت. لە ٢٠١٥ دا، دەیکرێ دەرکەوت لە موزیک ڤیدیۆی "Old Souls" ی باندی دێتکۆڕی ئوسترالی Make Them Suffer دەرھێندراو لەلایەن جەیسن ئیشرایان.

دەیکرێ ڕۆڵی سەرەکی جەیسن سکۆتی گێڕا، سەرۆکی پاوەر ڕەینجەرس، لە دروستکراوەی فیلمی *Power Rangers*. فیلمەکە لە ٢٠١٧ دا بڵاوکرایەوە. دەیکرێ لە موزیک ڤیدیۆی دوانەی ئوسترالی ئاگنس و جولیا ستۆن دەرکەوت بۆ گۆرانی "Chateau". ئەو لە بەشی دووەمی فیلمی ئوسترالی کۆمیدی *A Few Best Men* دەرکەوت، بەناوی *A Few Less Men*.

لە ٢٠١٧ دا، دەیکرێ بەژداری کاستی وەرزی دووەمی زنجیرەی نێتفلیکسی *[[شتە نامۆکان]]* کرد بەڕۆڵی کارەکتەری بیڵی ھارگرۆڤ. لە ٢٠١٩ دا، گەڕایەوە بۆ ڕۆڵەکە لە وەرزی سێیەم.

لە ٦ی تشرینی دووەمی ٢٠١٧ دا، دەیکرێ بەژداری لە *The True History of the Kelly Gang* کرد، کە لە ڕۆمانی بەھەمان ناوەوە وەرگیراوە، لەگەڵ ڕەسڵ کرۆوی و نیکۆلاس ھەڵت. وێنەگرتن لە ٢٠١٨ دەستی پێکرد.

لە ١١ی تەممووزی ٢٠١٩ دا، پۆدکاستی خۆی بڵاوکردەوە بەناوی "DKMH"، کە شیعرەکانی خۆی تێدایە. پێناسەی پۆدکاستەکە ئەڵێت کە دوو ساڵی بەسەربردووە بۆ کۆکردنەوەی شیعرەکانی و دۆزینەوەی مۆسیقاژەنی "تەواو بەتوانا" بۆ یارمەتیدانی بۆئەوەی "بیھێنێتە ژیان".

## فیلمۆگرافی
### فیلم

### تەلەڤیزیۆن

### موزیک ڤیدیۆ

## خەڵات و پاڵێوراوەکان

## سەرچاوەکان

## بەستەرە دەرەکییەکان

* 

پۆل:زیندووان
پۆل:لەدایکبووانی ١٩٩٤
پۆل:ئەکتەرەکانی فیلمی پیاوی ئوسترالی
پۆل:ئەکتەرە پیاوە ئوسترالییەکانی سەدەی ٢١ەم
پێڕستی دەستنووسەکانی شانامەی کوردی

**پێڕستی دەستنووسەکانی شانامەی کوردی** ئاماژە بەو دەقە دەستنووسەکانە دەکات کە بەشەکانێک لە شانامەکانی کوردیان تێدایە.
* دەستنووسی ئیلام
* شانامەی کومیتەی کەلەپووری ڤەژین
* شانامەی کتێبخانەی بەرلین
* دەستنووسی حەمە ئەمین ەنگنەیی
* دەستنووسی عەوڵڵا کوڕی محەممەد
* دەستنووسی کتێبخانەی حەمە ڕەشید ئەمینی ١
* دەستنووسی کتێبخانەی حەمە ڕەشید ئەمینی ٢
* دەستنووسی کتێبخانەی حەمە ڕەشید ئەمینی ٣
* دەستنووسی کتێبخانەی عەلی قەرەداخی
* دەستنووسی کتێبخانەی خەلیل بەیکزادە

## سەرچاوەکان

پۆل:شانامەی کوردی
کایەکلێ بکوژەکان

**یارییە بکوژەکان** کاراکتەری خەیاڵین لەسەر بنەمای یاری، بووکەڵە یان بوکەڵەکە کە زیندوو دەبێتەوە و کاری توندوتیژ یان ترسناک ئەنجام دەدات ھۆکارەکانی ئەم کارانە خاوەندارێتییان لەلایەن دێو و شەیتان و دڕندە و تارمایی و بوونەوەرە سوپەرسروشتەکان و جادووی تاریک و تێکنۆلۆژیای پیاوخراپ یان خراپکارەوە کار دەکەن.

## سەرچاوەکان

پۆل:خەیاڵی ترسناک
دەبلیوو دەبلیوو ئی ستۆدیۆز

**ستۆدیۆکانی دەبلیوو دەبلیوو ئی** () پێشتر بە دەبلیوو دەبلیوو ئی فیلم ناسراو بوو ستۆدیۆیەکە بۆ بەرھەمھێنانی فیلمی ئەمریکی کە خاوەندارێتی دەکرێت لەلایەن کۆمپانیای زۆرانبازی پیشەگەرە فیلمەکانی ستۆدیۆکانی دەبلیوو دەبلیوو ئی زۆر جار ئەکتەر و خانمەئەکتەرەکانی ناسراو تێکەڵ دەکەن لە ڕۆڵی پێشەنگ لەگەڵ زۆرانبازەکانی دەبلیوو دەبلیوو ئی، ھەروەھا ئەو تیمانەی کە کۆمپانیای بەرھەم و دابەشکردنی ھەیە بۆ گەیاندنی بەرھەمەکەی بە تێچوونێکی ھەرزانتر بۆ ھەردوو لایەن.

## سەرچاوەکان

## بەستەرە دەرەکییەکان
* ستۆدیۆکانی دەبلیوو دەبلیوو ئی لە WWE.com
* 

پۆل:کۆمپانیاکانی بەرھەمھێنانی فیلم لە ویلایەتە یەکگرتووەکان
پۆل:دامەزراوەکانی ساڵی ٢٠٠٢ لە کالیفۆرنیا
پۆل:دابەشکەرانی فیلم لە ئەمریکا
پۆل:دەبلیو دەبلیو ئی
بۆ دوایین جار

**بۆ دوایین جار** () زنجیرەیەکی تەلەڤیزیۆنیی ئێرانییە، لە دەرھێنانی ئەکبەر مەنسور فەلاح کە لە ساڵی ٢٠٠٧ز بەرامبەر بە ١٣٨٦ی کۆچی ھەتاوی لە مانگی ڕەمەزاندا و لە کەناڵی تارانەوە بڵاوکراوەتەوە. ئەم درامایە دواتر لەڕێگای کەناڵی سەحەری کوردی دۆبلاژکراوە بۆ سەر زمانی کوردی.

## چیرۆک
چیرۆکی دراماکە باس لە کابرایەکی دەوڵەمەندی خاوەن کارگە دەکات بەناوی (قەندی) کە دەیان کرێکار لەبەردەستی کاردەکەن. چیرۆکی دراماکە بە جۆرێکە کە یەکێک لە کرێکارە یاخییەکانی کارگەکە بەناوی (حەبیب) کە لەڕێی پورزاکەیەوە (سەمەد) ھاتووەتە ناو کۆمپانییاکەوە، بەھۆی توڕەیی لە خاوەن کارگەکە کۆمەڵێک قسە دەکات کە ئەبێتە ھۆی دەرکردنی. دواتر لەکاتی پاڕانەوەیدا بۆ گەڕانەوەی بۆ کارگەکە خاوەنەکەی بریندار ئەبێ و کە ئەم پێی وایە مردووە ھەربۆیە لەگەڵ پورزاکەی ھەوڵی شاردنەوەی دەدەن.

مناڵەکانی قەندی لەگەڵ زاوا و بوکەکەیدا بەجۆرێک تەماحیان ھەیە کە ئاواتیان ئەوەیە باوکیان بەزوویی بمرێ و جارێکی تر نەیبیننەوە تا ببنە خاوەنی ھەموو سامانەکەی، بەڵام ئاشقبوونی حەبیب بۆ یەکێک لە کچەکانی خاوەن کارگە، تەواوی پلانەکان دەگۆڕێت.

## سەرچاوەکان
* 

پۆل:زنجیرە تەلەڤیزیۆنییە ئێرانییەکان
ڕیا تازە

**ڕیا تازە** ڕۆژنامەیەکی کوردی ببوو لە شاری یەریڤان، یەکێتیی سۆڤیەت چاپدەکرا. ڕۆژنامەکە بە ئەلفوبێی سیرلیک دەنووسرا. مێژووی دامەزراندنی ڕیا تازە دەگەڕێتەوە بۆ ساڵی ١٩٣٠. ڕۆژنامەکە ئۆرگانی بەشی کوردی بوو لە حیزبی کۆمۆنیستی ئەرمەنستان. ڕۆژنامەکە لە چوار پەڕە پێکدەھات، ھەر دوو حەفتەی جارێک بە تیراژی شەش سەد دانە بڵاودەکرایەوە. چاپکردنی ڕۆژنامەکە لە ساڵی ١٩٣٧ وەستا.

## سەرچاوەکان

پۆل:ڕۆژنامەکان بە زمانی کوردی
پۆل:ڕۆژنامەکانی یەکێتیی سۆڤیەت
زمانی یۆنانیی کۆن

**زمانی یۆنانیی کۆن** یان **زمانی ئیغریقی** یەکێکە لە زمانە کۆنە یۆنانییەکان، کە بەکارھاتووە لە یۆنان و جیھانی کۆن لە ماوی نێوان سەدەی ٩ی پێش زایین تا سەدەی ٦ی زایینی.

زمانی ئیغریقی دابەش دەکرێت بۆ دوو سەردەم، ئەوانیش: یۆنانی کۆن لە نێوان سەدەکانی ٩ بۆ ٦ی پێش زایین و سەردەمی یۆنانی کلاسیک، سەدەی ٥ و ٤ی پێش زایین، و زمانی سەردەمی ھلینستی یان «زمانی یۆنانیی تێکەڵکراو» لە نێوان سەدەکانی ٣ی پێش زایین بۆ ٤ز.

زمانی یۆنانی، لە ھەزارەی دووەمی پێش زایین لەسەر دەستی میسانانی یۆنانییەوە کە تاوەکوو «سەردەمی ناوەڕاست» بەردەوام بوو، دەستی بە گەشە کرد.

## سەرچاوەکان

* Adams, Matthew. "The Introduction of Greek into English Schools." *Greece and Rome 61.1: 102-13, 2014*
* Allan, Rutger J. "Changing the Topic: Topic Position in Ancient Greek Word Order." *Mnemosyne: Bibliotheca Classica Batava* 67.2: 181-213, 2014

پۆل:یۆنانی کۆن
جۆل

**جۆل** گوندێکە، کەوتووەتە گوندستانی چایپاساری باشوور، ناوچەی ناوەندی شارستانی ماکۆ، شارستانی ماکۆ، پارێزگای ئازەربایجانی ڕۆژاوا، ڕۆژھەڵاتی کوردستان.

## ناو

## جوگرافیا

**جۆل** ھاوسنورە لەگەڵ ئەم گوندانە:
* لە باکوورەوە لەگەڵ گوندی مولیک. 
* لە باشوورەوە لەگەڵ گوندی عەبدوڵا کەندی.
* لە ڕۆژھەڵاتەوە لەگەڵ گوندی ئیلان قەرەی سەروو. 
* لە ڕۆژاواوە لەگەڵ گوندی تازەکەندئادەخان.

## دانیشتوان

* بە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٣٢) کەس و (٧) خێزان بووە.
* پێکھاتەی دانیشتوانی ئەم گوندە سەرجەمیان لە نەتەوەی کوردن.
* بە زمانی کوردی شێوەزاری کرمانجی دەدوێن.

## ئایین
دانیشتوانی ئەم گوندە موسوڵمانن و لەسەر مەزھەبی (سوننە)ن.

## ئەمانەش ببینە

* پێڕستی گوندەکانی ماکۆ

## پەراوێزەکان

پۆل:شارستانی ماکۆ
ماکۆ
ماکۆ
پۆل:گوندەکانی شارستانی ماکۆ
پۆل:گوندەکانی ڕۆژھەڵاتی کوردستان
جوگرافیای سویس

وێنۆک
**سویس** یان **سویسڕا** وڵاتێکە لە ناوەڕاستی کیشوەری ئەوروپادا، بێرن پایتەختەکەیەتی ئەڵمانیا دەکەوێتە باکووریی و فەرەنسا لە خۆرئاوای و ئیتالیا لە باشووری و نەمسا و لینخیشتاین دەکەوێتە خۆرھەڵاتییەوەخاکی سویسرا شاخییە بەگشتیی، بەنزیکەی ٧٪ ی ڕووبەرەکەی لە بەرزایییەکانی ئەلپییە، ئەم کەرتەش ٣٠٪ ی دانیشتوان لەخۆ دەگرێت، و نزم دەبێتەوە بە شۆڕبووەکانی وەک بانی سویسریی، ئەم شۆڕەبووەوانەش گەلێک دەریاچە لەخۆ دەگرێت، و چیاکانی ئەڵپ بەش دەبێت بۆ کۆمەڵێک زنجیزە، بەرزترین لووتکە لە ئەڵپی سویسریی (مۆنتی ڕۆزا) و سویسرا بەشێک لە چیاکانی جۆرا ڕادەپەڕێنێت بەجۆرێ کە بەشی باشووری ڕۆژھەڵاتی ئەم چیایانە دوای دەکەون، ھەروەھا گەلێک دۆڵ و لێوار لەخۆ دەگرێت، ھەندێک سووچ کەلێنی دەکات، و بانی سویسرا درێژ دەبێتەوە لەسەر شێوەی داڵان لەنێوان چیاکانی ئەڵپ و چیاکانی جۆرا دا، ھەروەھا بەرزایی بانەکە لەشوێنێکەوە بۆ شوێنێکی تر دەگۆڕدرێت، و سروشتی شاخێتی خۆی وای کردووە کە دەوڵەمەند بێت بە کۆمەڵێک دارستانی بەنرخی گەشتوگوزاریی. چیاکان دەورەدراون بە گەلێک بەفرگری وەک (لێنچ) و (جورنرفیزچ)، ئەم بەفرگرانە سەرچاوەی گشتوگوزاریی گرنگن، و بەناو سویسرا دا زریچەی خاوێن بڵاوە. ڕووبەری ئەم وڵاتە ٤١٬٢٨٥ کیلۆمەتری چوارگۆشە لە ڕووی کارگێرییەوە دابەش بووە بەسەر ٢٦ ویلایەت
وێنۆک

## سەرچاوەکان
* دربارە کشور سوئیس 

پۆل:جوگرافیای سویس
پۆل:جوگرافیای ئەورووپا
لەیف ئەریکسن

**لەیف ئەریکسن** (؛ ٩٧٠ی زایینی – ١٠٢٠) گەڕیدەیەکی نەرویجیی دانیشتووی ئایسلەندا بوو، و باوەڕ وایە یەکەم ئەورووپی بووبێت کە چووبێتە ئەمریکا بە نزیکەیی ٥٠٠ ساڵ پێش کریستۆفەر کۆڵومبس.

## سەرچاوەکان

## بەستەرە دەرەکییەکان

پۆل:دۆزەرەوەکانی کەنەدا
پۆل:لەدایکبووانی دەیەی ٩٧٠
پۆل:مردووانی دەیەی ١٠٢٠
پۆل:ڤایکینگەکانی سەدەی ١٠یەم
ئاڕ تروت

**ڕۆنی ئارۆن کیلینگس** (؛ لەدایکبووی ١٩ی کانوونی دووەمی ١٩٧٢) زۆرانباز، ڕاپەر و ئەکتەرێکی ئەمریکییە. ئەو ئێستا لە نێو لیستی WWE واژووکراوە، لەژێر ناوی «ئاڕ تروت»، لە پاڵەوانێتی زۆرانبازی لە تۆمارەکەی ٣٩یەمین ساڵی پاشایەتیدا نمایش دەکات، لە دەرەوەی WWE بە ناوی ڕۆن کیلینگس دەناسرا.

کیلینگس لە ساڵی ١٩٩٨ تا ٢٠٠٢ کاری بۆ فیدراسیۆنی زۆرانبازی جیھانی (WWF، ئێستای WWE) وەک K-Kwik کردووە، تیمی لەگەڵ «ڕۆد دۆگ» جێسی جەیمس پێکھێناوە، و دووجار پاڵەوانێتی ھاردکۆردی WWE بردووەتەوە. کیلینگس لە ساڵی ٢٠٠٨ گەڕایەوە بۆ WWE و لە ماوەیی چەند ساڵی داھاتوودا وەک ئاڕ تروت دووبارە براندی بۆ ھات، و نازناوی پاڵەوانێتی ئەمریکی WWE بردەوە، ھەروەھا پاڵەوانێتی تیم تاگی لەگەڵ کۆفی کینگستۆن بردووەتەوە.

## ژیانی تایبەتی
کیلینگس لە ١٩ی کانوونی دووەمی ١٩٧٢ لە شاری ویلیامسبێرگ لە کارۆلینای باشوور لەدایکبووە، بەڵام لە شاری شارلۆتی باکووری کارۆلینا گەورە بووە. بۆ ئەوەی لە سەرەتای بیستەکانی تەمەنیدا پارەی زیادە پەیدا بکات، کیلینگس لەسەر شەقامەکان کۆکاینی دەفرۆشت بە داھاتی زیادە. کیلینگس لە تەمەنێکی گەنجەوە خۆشەویستی بۆ ھیپ پۆپ و سەمای شکاندن ھەبوو، لە زانکۆی ھاردینگ بوو کە تێیدا ڕکابەری تۆپی پێی کرد لە پاڵ MBLB. کیلینگس لە ھەردوو وەرزشی زۆرانبازی و تۆپی پێدا بەھرەمەند بوو، چەندین بەخششی خوێندنی کۆلێژی وەرگرت، بەڵام بۆ زیاتر بەدواچوونی پیشەیەک لە مۆسیقادا وەریان گەڕان. کیلینگس لە ١٨ ساڵی خوێندنی ئامادەیی تەواو کردووە، بەڵام بەردەوام بووە لە مامەڵەکردن بە ماددەی ھۆشبەرەوە، بۆ ئەوەی لە بواری دارایییەوە ھاوکاری کاری میوزیکی بکات، سەرەڕای ئەوەی ١٣ مانگ زیندانی کرا، کاتێکی کەمی لە زینداندا بەسەر بردووە، کیلینگس لە چاوپێکەوتنێکدا لەگەڵ «لیلیان گارسیا» قسەی کرد، کە دوای ئەم قسەکردنە شێوازی ژیانی بەجۆرێک گۆڕدرا، کیلینگس لە ٧ی نیسانی ٢٠١١ ھاوسەرگیری لەگەڵ پامێلا کیلینگس کرد. کچێکیان لە ١٥ی تشرینی دووەمی ٢٠١٤ لە دایکبوو.

## پیشەی زۆرانبازی
جاکی کرۆکێت لە ھاوپەیمانی نیشتمانی زۆرانبازی، دوای ئازادکردنی کیلینگس لە زیندان، لە شوێنکدا چاوی بە کیلینگس کەوت، ھەوڵیدا کیلینگس ڕازی بکات بەوەی ببێتە زۆرانبازێکی پرۆفیشناڵ، بەڵام کیلینگس سوور بوو لەسەر ئەوەی بایەخ بە پیشەی موزیکی خۆی بدات. کیلینگس دوو ساڵی لە کاری موزیکدا بەسەر برد و دواتر جارێکی تر پەیوەندی بە کرۆکێتەوە کرد و حەزی خۆی دەربڕی لەوەی ببێتە زۆرانباز. کرۆکێت لەگەڵ کامێرامانی پایەبەرزەکەی بۆ زۆرانبازی پاڵەوانێتی جیھان کیلینگسیان برد، بۆ چەند بۆنەیەکی فیدراسیۆنی زۆرانبازی WCW PRO، لەوێدا زۆرانبازی و کەسایەتیان پێ ناساند. کیلینگس لە ساڵی ١٩٩٧ لە «فیدراسیۆنی زۆرانبازی پرۆ PWF» وەک بەڕێوەبەر دەرکەوت، پاشان سێ ساڵی لە گەشت و ڕاھێنان لەگەڵ مانی فێرناندز بەسەر برد. ساڵی ١٩٩٩ لە NWA لەژێر ناوی «کەی کروش» دەرکەوت، کە لە ١٢ی کانوونی یەکەم پاڵەوانێتی تەلەڤیزیۆنی ئێن دەبلیو ئەی وایڵدسایدی تازە دروستکراوی پێبەخشرا، ساڵی ٢٠٠٢ لەژێر ناوی «مالیک شاباز» زۆرانبازی بۆ «زۆرانبازی ئێکستریم پرۆ XPW» کرد. کیلینگس لەسەر داوای ڕیک میشێلس، گرتەیەکی ڤیدیۆیی بەرزکردنەوەی بۆ فیدراسیۆنی زۆرانبازی جیھانی WWF نارد. ساڵی ١٩٩٩ بۆ گرێبەستێکی گەشەپێدانی دوو ساڵی واژووکرا، و لەژێر ناوی ئەڵقەی کەی کویک بۆ زۆرانبازی پاڵەوانێتی مێمفیس (کە ناوچەی گەشەسەندنی WWF بوو) سپێردرا.

## فیلمۆگرافی

## سەرچاوەکان

## بەستەرە دەرەکییەکان

* 

پۆل:زۆرانبازە پیشەگەرە ئەمریکییەکان
پۆل:زیندووان
پۆل:لەدایکبووانی ١٩٧٢
پۆل:مۆسیقاژەنانی پیاوی ئەمریکی سەدەی ٢١ەم
پۆل:ڕاپەرە ئەمریکییەکانی سەدەی ٢١ەم
پۆل:ڕاپەڕە نێرە ئەفریقی-ئەمریکییەکان
سەددام کامل

**سەددام کامل مەجید** (١ی تەممووزی ١٩٦٠ - ٢٣ی شووباتی ١٩٩٦) دووەم ئامۆزا و زاوای سەرۆکی پێشووی عێراق، سەددام حوسێن بوو.

## ژیان
سەددام لەدایکبووی ١٩٦٠. ئەو لەگەڵ ڕەنای کچی سەددام حوسێن ھاوسەرگیری کرد. ناوبراو ماوەیەک سەرۆکی گاردی کۆماری بوو. لە ساڵی ١٩٨٦، لەسەر ئەو پۆستەی دوورخرایەوە لەسەر داوای قوسەی، کوڕی سەددام بەھۆی بوونی پەیوەندی و دۆستایەتی لەگەڵ سەرکردە عێراقییەکانی دیکە. سەددام کامل ڕۆڵێکی کورتی گێڕاوە لە فیلمی ڕۆژگارێکی درێژ (الأيام الطويلة‎)، کە فیلمێکی پڕووپاگەندەیی بوو لەسەر ژیانی سەددام بەرھەمھێنرابوو.

سەددام کامل و حوسێن کاملی برای لە ساڵی ١٩٩٦، لە ئەردەن گەڕانەوە بۆ عێراق، ئەمەش دوای ئەوەی پێیان گوترا کە لێخۆشبوونی بۆ دەرکراوە لەسەر گواستنەوەی زانیاری لەسەر چەکی کۆمەڵکووژیی بە دەزگا ھەواڵگرییەکانی ئەمریکا و بەریتانیا. دوای گەڕانەوەیان بۆ عێراق ئەوا ھەردووکیان کوژران.

## سەرچاوەکان

* 

پۆل:سەددام حوسێن
پۆل:سەرکردەکانى حیزبی بەعسی عێراقی
پۆل:لەدایکبووانی ١٩٦٠
پۆل:مردووانی ١٩٩٦
پۆل:ئەکتەرە نێرە عێراقییەکان
چێواز ئاسۆ

**چێواز ئاسۆ** (لەدایکبووی ٢٧ی شوباتی ١٩٩٢) پێشکەشکارێکی کوردە، چێواز لە ساڵی ١٩٩٢ لە سلێمانی لەدایکبووە. لە ساڵی ٢٠١١دا لەگەڵ بنەماڵەکەی ڕۆشتووەتە شاری ھەولێری پایتەختی کوردستان. یەکەم جار لە بەرنامەی شیرین شیرین و کۆشکی نێت لە کەناڵی نێت تیڤی دەستی کردووە بە کاری ڕاگەیاندن، بەرنامەکەی چێواز بۆ یەکەمینجار شێوازێکی ڕۆژاوایانەی ھێنایە میدیای کوردی، خەڵکێکی زۆر پێیانوابوو بەرنامەکەی چێواز بەرنامەیەکی تەواو سوودبەخش بوو چونکە یەکەم جار بوو لە کوردستان پرۆگرامێکی تایبەت بە شیرینی دروستبکرێت.

## کار
جێواز ھەمیشە دەیویست کار لە تەلەڤیزیۆن بکات، لە ساڵی ٢٠١٣ و لەتەمەنی ٢٢ ساڵیدا، چێواز دەستی کردوە بە کاری میدیای و لە ساڵی ٢٠١٧ بۆ یەکەمجار لە شاشەی تەلەفیزۆنەوە دەرکەوت وەک پێشکەشکاری بەرنامە. بەرنامەکە بەناوی "شیرین شیرینی " بوو، بەرنامەکە یەکەم بەرنامەی کوردی بوو لە ھەرێمی کوردستان کەباسی فێرکاری شیرینی دەکرد. خەڵکێکی زۆر پێیانوابوو بەرنامەکەی چێواز بەرنامەیەکی تەواو سودبەخش بوو چونکە یەکەم جار بوو لە کوردستان پرۆگرامێکی تایبەت بە شیرین دروستبکرێت؛ و لەدواتردا ئاراستەی پرۆگرامەکەی گۆری بۆ چون بۆ ماڵی کەسایەتییەکان و ھونەرمەندە بەنێوبانگەکان کە پێکەوە گفتوگۆی ھونەریان دەکرد و لە ھەمان کاتدا شیرینیان دروست دەکرد.

## سەرچاوەکان

پۆل:پێشکەشکارە کوردەکان
پۆل:زیندووان
پۆل:لەدایکبووانی ١٩٩٢
حەتشەپسوت

**حەتشەپسوت** (؛ ١٥٠٧ – ١٤٥٨) پێنجەم فیرعەونی شاشنشینی ھەژدەیەمی میسر بوو، و بە دووەم ژنە فیرعەون دادەنرێت لە کۆی ٣ ژن لە مێژووی میسری کۆندا کە فیرعەون بووبن. حەتشەپسوت کچی تۆتمسی یەکەم بوو و لە تەمەنی ١٢ ساڵی بوو بە ھاوسەری زڕبراکەی خۆی کە تۆتمسی دووەم بوو. دوای مردنی تۆتمسی دووەم، حەتشەپسوت وەک ڕاسپێردراو فەرمانڕەوایی دەکرد لە جێگەی زڕکوڕەکەی کە تۆتمسی سێیەم بوو. بەڵام دواتر و نزیکی ساڵی ١٤٧٣ی پ. ز دەسەڵاتی تەواوی فیرعەونی گرتە دەست. لە ماوەی فەرمانڕەوایییدا حەتشەپسوت گرنگی زۆری بە بازرگانی دا لەگەڵ پڕۆژەی بیناسازی، بە نموونە پەرستگای دار البحری کە لە ڕۆژئاوای شاری تبسە. لەسەر فەرمانی حەتشەپسوت خۆی، لە زۆرێک لە وێنە و پەیکەرە میسرییەکان وەک پیاو پیشان دراوە و ھەر بۆیەش تاوەکو سەددەی ١٩ ھەمی زایینی بۆ مێژوونووسان کەسێکی ناسراو نەبووە.

## سەرچاوەکان

## بەستەرە دەرەکییەکان

پۆل:ژنمێردی
پۆل:مەرگەکان بە شێرپەنجە لە میسر
تریستان و ئایسۆلد

**تریستان & ئایسوڵد** () فیلمێکی درامای ڕۆمانسی داستانی ساڵی ٢٠٠٦ یە و لە دەرھێنانی کێڤین ڕینۆڵدس و نووسینی دین جۆرجاس ە لەسەر بنەمای ئەفسانەی ڕۆمانسی سەدەکانی ناوەڕاست تریستان و ئیپۆلد بەرھەمەکەی ڕیدلی سکۆت (کە لەناوەڕاستی دەیەی ١٩٧٠ ەوە کاری لەسەر گونجاندنێک دەکرد) و تۆنی سکۆت ئەستێرەکانی فیلم جەیمس فرانکۆ و سۆفیا میلز، شان بەشانی کاستی پشتیوانی کە ڕوفس سێوێڵ و مارک سترانگ و ھێنری کاڤیل لەخۆئەگرێ. ئەمە دوایین فیلمی فرانشیت پاینرز بوو پێش مایەپووچبوونی.

## سەرچاوەکان

## بەستەرە دەرەکییەکان
* 
* 
* 
* 

پۆل:فیلمە ئەمریکییەکان
پۆل:فیلمە بەریتانییەکان
پۆل:فیلمەکان بە زمانی ئینگلیزی
پۆل:فیلمەکانی توێنتیت سێنچوری فۆکس
پۆل:فیلمەکانی ٢٠٠٦
پۆل:فیلمە داستانییە ئەمریکییەکان
پۆل:فیلمەکان بە زمانی ئینگلیزی-ئەڵمانی
پۆل:فیلمەکان لە کۆماری چیک وێنەگیراون
پۆل:فیلمە ئەمریکییەکانی دەیەی ٢٠٠٠
پۆل:فیلمە بەڕیتانییەکانی دەیەی ٢٠٠٠
پۆل:فیلمەکانی دەیەی ٢٠٠٠ بە زمانی ئینگلیزی
پۆل:فیلمە ئەڵمانییەکانی دەیەی ٢٠٠٠
پۆل:فیلمە درامییە ڕۆمانسییە ئەمریکییەکان
پۆل:فیلمە درامییە جەنگییە ئەمریکییەکان
پۆل:فیلمە نایابە بەڕیتانییەکان
پۆل:فیلمە درامییە جەنگییە بەڕیتانییەکان
پۆل:فیلمە چێکییەکان بە زمانی ئینگلیزی
پۆل:فیلمە ئەڵمانییەکان بە زمانی ئینگلیزی
پۆل:فیلمەکان کە لە قەڵاکاندا ڕوودەدەن
پۆل:فیلمەکان کە لە سەدەکانی ناوەڕاستدا ڕوودەدەن
پۆل:فیلمە نایابە ڕۆمانسییەکان
پۆل:فیلمە نایابە جەنگییەکان
پیکس ئارت

وێنۆک
**پیکس ئارت** () ئەپلیکەیشنێکی دەستکاریکردنی وێنە، کۆلاژ و وێنەکێشان و تۆڕێکی کۆمەڵایەتییە. بەکارھێنەران دەتوانن وێنە بگرن و دەستکاری بکەن و بە چین وێنە بکێشن و وێنەکانیان لەگەڵ کۆمەڵگای پیکسئارت و لە تۆڕەکانی تری وەک فەیسبووک و تیلیگرام ھاوبەش بکەن، بەرنامەکە بەردەستە لەسەر ئامێرەکانی مۆبایلی ئای ئۆ ئێس و ئەندرۆید و ویندۆز. ھەروەھا لەسەر کۆمپیوتەرەکانی ویندۆز ٨٫١ یان بەرزتر ھەیە. کۆمپانیاکە زیاتر لە ٤٥ میلیۆن دۆلاری بەدەست گەیشتووە لە پارەی سەرەڕۆیی لە کۆمپانیای سیکویا کاپیتاڵ کۆمپانیای بینش ڤێنچەر شریت

## مێژوو
پیکسئارت لە ڕۆژی دووشەممە ٢ی کانوونی دووەمی ٢٠٠٩ لەسەر ئامێرەکانی ئەندرۆید دەستی پێکردووە، بەرنامەکە لە ماوەی ساڵی یەکەمیدا ٣٥ میلیۆن جار دابەزێنراوە، لە مانگی یەکی ٢٠١٣دا بۆ ئایفۆن بڵاوکرایەوە. مانگی ئایاری ھەمان ساڵ بۆ ئایپاد ئازادکرا بەرنامەکە تا مانگی یەکی ساڵی ٢٠١٣ نزیکەی ٢میلیۆن بەکارھێنەری ڕۆژانەی ناوازەی ھەبوو و ٤میلیۆن بەکارھێنەری تۆمارکراوی ھەبوو. لە تشرینی دووەمی ٢٠١٣دا پاش دوو ساڵ لە دەستپێکردنی، پیکسئارت گەیشتە ٩٠میلیۆن دامەزراندن و نزیکەی ٢٥ میلیۆن بەکارھێنەری چالاکی مانگانەی ھەبوو، لە کانونی یەکەمی ٢٠١٣، پیکسئارت بەردەست بوو بۆ ئامێرەکانی ویندۆز فۆن.

## سەرچاوەکان
http://picsart.com/press-kit
* 
* http://www.winbeta.org/news/picsart-excellent-photo-editing-app-windows-81
* https://techcrunch.com/2015/02/05/picsart-10-million
* https://techcrunch.com/2015/06/04/picsart-raises-15m-to-build-a-community-around-photo-editing
* https://techcrunch.com/2016/04/20/picsart-asia
* https://techcrunch.com/2013/01/03/after-reaching-35-million-downloads-in-its-first-year-top-android-photo-editing-app-snapchatt-arrives-on-iphone/
ڕایباک

**ڕایباک ئالین ڕیڤێس** (؛ لەدایکبووی ١٠ی تشرینی دووەمی ١٩٨١) زۆرانبازێکی پڕۆفیشناڵی ئەمریکییە، بە باشترین شێوە لە WWE لەژێر ناوی «ڕایباک» یان «سکیپ شیفێڵد» ناسراوە.

ڕیڤێس لە سێ ناوچەی گەشەسەندووی خۆی گرێبەستی گەشەکردنی لەگەڵ WWE واژوو کردووە، وە لە سێ شوێنی دیکەی زۆرانبازی گرێبەستی واژوو کردبوو وەک: زۆرانبازیDSW و زۆرانبازی دۆڵی ئۆھایۆ OVW و زۆرانبازی پاڵەوانێتی فلۆریدا FCW. ساڵی ٢٠١٠ وەک سکیپ شیفێڵد بەشداری وەرزی یەکەمی ئێن ئێکس تی کرد، وە چووە ڕیزی کارنامە سەرەکییەکەی WWE وەک بەشێکی The Nexus. دوای گەڕانەوەی ساڵی لە ٢٠١٢ وەک ڕیباک، چەندین ڕووداوی بە نرخی بۆ ھەر بینینێکی WWE خستە سەر دێڕی ڕووداوەکان، بە گشتی لە ململانێدا بۆ پاڵەوانێتی WWE بووە پاڵەوانی یەک جار لە نێوان کیشوەرەکان پێش ئەوەی لە ساڵی ٢٠١٦ لە کۆمپانیاکە دوور بکەوێتەوە.

## ژیانی تایبەتی
ڕیباک ئالین ڕیڤێس لە ١٠ی تشرینی دووەمی ١٩٨١ لە لاس ڤێگاس لە دایک بووە. لە تەمەنی ھەشت ساڵیدا دەستی بە تەماشاکردنی زۆرانبازیی پیشەگەرانە کرد، لە یەکێک لە بەشەکانی زۆرانبازی بەناوی فیدراسیۆنی جیھانی زۆرانبازی WWF بەشداری کرد، دواتر بۆ WWE چوو. ڕیڤێس لە تەمەنی ١٢ ساڵیدا ویستووی ببێتە زۆرانبازێکی پرۆفیشناڵ، دەستی کرد بە بەرزکردنەوەی قورسایییەکان و بە ھەرزەکاری نازناوی «سیلڤەرباکی» وەک ھەرزەکارێک لەخۆینا، دوای ئەوەی ھاوڕێیەکی گاڵتەی بەناوەکەی کرد، وتی ناوەکەت لە گۆرێلا دەچێت، دواتر نیوەی ناوەکەی وەک ناوی خۆی لێناوە. ھەروەھا لە ساڵی یەکەم و قۆناغی یەکەمیدا لە کۆلێژی کۆمەڵگەی باشووری نیڤادا یاری بەیسبۆڵی دەکرد، بەڵام قاچی شکا و دوو وەرزی لە دەستدا، دواتر چوو بۆ یاری لەشجوانی. دوو ساڵی داھاتووی بە بیرەوە لە ڕاھێنان بەسەر برد، بۆ چوونە ناو زۆرانبازی پیشەیی، پێش چوونە بەشی زۆرانبازی لە ھۆتێل و گازینۆی مۆنتکارلۆ کاری دەکرد.

## پیشەی زۆرانبازی
ڕیڤێس ڤیدیۆیەکی کورتی خۆی نارد، بۆ ئەوەی ببێتە پێشبڕکێکەر لە زنجیرە تەلەفزیۆنییە ڕاستەقینەکەی دەبلیو دەبلیو ئی «١٠٠٠٠٠٠ دۆلار بۆ بەشی قورس»، ھەروەھا بانگھێشت کرا بۆ کەناری ڤینیسیا لەگەڵ ٤٩ کەسی تر. لە ماوەی ھەفتەی یەکەمی مەشقکردندا ڕیڤێس تووشی نەخۆشی برۆنشیت و برینێکی پەراسوو بوو. لە کۆتایدا بوو بە یەکێک لە ھەشت کۆتاکانی دەرکەوتنی لەسەر «سماکداون» وە کۆتا دەنگی لەسەر درا. ھەرچەندە ئەو ڕکابەرییەی نەبردەوە، بەڵام ڕیڤێس بەرپرسانی WWE سەرسام کرد بەوەی کە واژۆی بکەن بۆ گرێبەستێکی گەشەسەندوو، ئەو لە ئازاری ٢٠٠٥ کاتی چاکبوونەوەی لە برینەکانی لە لاس ڤێگاس بەسەر برد پێش ئەوەی بچێتە ئەتلانتای جۆرجیا. دوای ڕاھێنان لە زۆرانبازیی «دیپ ساوث» بۆ زۆربەی ساڵەکانی ٢٠٠٥ و سەرەتای ٢٠٠٦، ڕیڤێس لە سەرەتای مانگی ئازاردا بۆ زۆرانبازیی دۆڵی ئۆھایۆ گوازرایەوە. لە مانگی تەممووزی ٢٠٠٦ ڕیڤێس بۆ ماوەی ٣٠ ڕۆژ ڕاگیرا، بەھۆی شکستھێنانی تاقیکردنەوەی دەرمان وەک بەشێک لە بەرنامەی WWE WELLNESS. لە ١٦ شوباتی ٢٠١٠ ڕیڤێس وەک یەکێک لە ھەشت پێشبڕکێکاری یانەی تۆپی پێی FCW ڕاگەیەنرا، بۆ ئەوەی لە وەرزی یەکەمی نمایشە نوێیەکەی ئێن ئێکس تیدا بەژداری بکات، وە لەوێ کۆتایی بە شەشەمین یاری ھێنا.

## سەرچاوەکان

## بەستەرە دەرەکییەکان

* 
* 

پۆل:لەدایکبووانی ١٩٨١
پۆل:زیندووان
پۆل:زۆرانبازە پیشەگەرە ئەمریکییەکان
پۆل:بێژەرە ئەمریکییەکان
پۆل:بێژەری زۆرانبازی پیشەگەرانە
شەڕی ناوخۆییی ئیسپانیا

**شەڕی ناوخۆییی ئیسپانیا** () ١٧ی تەممووزی ١٩٣٦–١ی نیسانی ١٩٣٩ (٢ ساڵ، ٨ مانگ، ٢ ھەفتە و ١ ڕۆژ) لە ئیسپانیا شەڕی ناوخۆیی بوو لە ١٩٣٦ تا ١٩٣٩ واتا نزیکی ٣ساڵی خایاند، کۆمارییەکان کە لایەنگری حکومەتی بەرەی جەماوەری-چەپن لە کۆماری دووەمی ئیسپانیا، بە ھاوپەیمانی لەگەڵ ئەنارکیستەکان، لە جۆرەکانی کۆمۆنیست و سەندیکالیست، لە دژی شۆڕشێک لەلایەن ناشیۆنالیستەکان، ھاوپەیمانی فەلەنگیستەکان، پاشایەتیخوازەکان، پارێزگاران و کاسۆلیکییەکان، بە سەرکردایەتی گروپێکی سەربازی کە جەنەڕاڵ فڕانسیسكۆ فڕانكۆ بەڕێوەی دەبرێن شەڕیان کرد، زۆر بە زووی ڕۆڵێکی زۆر باشی بەدەست ھێنا بەھۆی کەشوھەوای سیاسی نێودەوڵەتی ئەو کات، جەنگ چەندین ڕووی ھەبوو و بە جۆرەھا شێوەی خەباتی چینایەتی، شەڕی ئایین، خەبات لە نێوان دیکتاتۆری و دێموکراسی کۆماری، لە نێوان شۆڕش و دژە شۆڕش و لە نێوان فاشیزم و کۆمۆنیزمدا، سەیری دەکرد، بە زۆری پێی دەوترێت *ڕاھێنانی جلوبەرگ* بۆ جەنگی جیھانی دووەم ناسیۆنالیستەکان ئەو جەنگەیان بردەوە کە لە سەرەتای ١٩٣٩ کۆتایی ھات و ھەتا مردنی فرانکۆ لە تشرینی دووەمی ١٩٧٥دا حوکمی ئیسپانیای کرد، زیاتر لە ٥٠٠٫٠٠٠ھەزار کەس بە سەرباز و مەدەنی کوژران، شەڕەکە لە ئیسپانیا و سەحەرا و مەغریب و گوینیا دەستیپێکرد، وە بەرھەمی شەڕەکەش ئەوە بوو فرانسیسکۆ فرانکۆ دامەزراندنی دەوڵەتی ئیسپانیای لەژێر فەرمانڕەوایی خۆی ڕاگەیاند.

## سەرچاوەکان
* https://spartacus-educational.com/SParmyP.htm
* http://spartacus-educational.com/SPnationalistA.htm
* http://www.kbismarck.com/mgl/spanishcivwar.htm 
* https://babel.hathitrust.org/cgi/pt?id=mdp.39015008540950;view=2up;seq=8;skin=mobile
* https://www.historytoday.com/archive/refugees-and-spanish-civil-war
* https://web.archive.org/web/20060921192034/http://www.sbhac.net/Republica/TextosIm/Biblio/BiblioGCe.htm
* http://www.jstor.org/stable/27672986

## بەستەرە دەرەکییەکان

پۆل:ئیسپانیا لە دەیەی ١٩٣٠
پۆل:شەڕەکانی ئیسپانیا
ژمارە تەلەفۆنی فریاکەوتن

لە زۆر وڵاتی جیهان ژمارەی تەلەفۆنی گشتی هەیە کە ڕێگە بە خەڵک دەدات پەیوەندی بە خزمەتگوزاری فریاکەوتنی ناوخۆییەوە بکەن بۆ ئەوەی داوای یارمەتی بکەن . ژمارەی تەلەفۆنی فریاکەوتن لە وڵاتێکەوە بۆ وڵاتێکی تر جیاوازی هەیە، کە بە زۆری سێ ژمارەییە بۆ ئەوەی بە ئاسانی لە بیرت بێت و بە خێراترین کات پەیوەندی پێوە بکەیت.

## سەرچاوەکان
مەسیحیەت لە نێجیریا

مەسیحییەت لە نایجیریا یەکێکە لە ئایینە سەرەکییەکانی ئەو وڵاتە، نایجیریا لە ئاییندا کۆمەڵگەی هەمەچەلە، خەڵکی نەیجیریا بە نزیکەیی بەسەر مەسیحییەت و ئیسلامدا دابەش بوون، کەمینەیەکی کەمی شوێنکەوتوانی زیندەوەرزانی و ئایینەکانی دیکەن ڕێژەی مەسیحییەکان لە ۰. ٤۰% بۆ نزیکەی٤٨.۲%  بەپێی لێکۆڵینەوە جۆراوجۆرەکان.  مەسیحییەکانی نایجیریا گەورەترین کۆمەڵگەی مەسیحین لە جیهانی موسڵماناندا و لە ئەندەنوسیا و میسر بێزارن . توێژینەوەکانی تر بۆیان دەرکەوتووە کە مەسیحییەکان زیاتر لە نیوەی دانیشتوانی نایجیریا کە ٥۲ , ۳ %ی دانیشتوانی مەسیحی نەیجیریایان هەیە ، بەپێی ئامارێکی سەنتەری توێژینەوەی پیو لە ساڵی ۲۰۱٦ دا و نزیکەی٤۷,۳%ی دانیشتوانی موسڵمانی نەیجیریا ( ٥ % ) بەپێی ئامارێکی دەزگای ئەفرۆبارۆمەتری ساڵی 2013 کە بۆیان دەرکەوتووە ٥٨%ی دانیشتوانی نایجیریا مەسیحین ، لە کاتێکدا ٤۱%ی دانیشتوانی نایجیریا موسوڵمانن.

## سەرچاوەکان
کالینیگراد ئۆبلاست

**کالینیگراد ئۆبلاست** () ڕۆژئاواترین بەشی وڵاتی ڕووسیایە. زۆرینەی ناوچەکە بە ڕووباری پریگۆلیا و لقەکانی دەوردراوە. شاری کالینیگراد سەنتەری ھەرێمەکەیە و ساڵی ١٩٤٥ لەلایەن سوپای سووری سۆڤیەتەوە کۆنترۆڵ کرا و دواتر بەپێی ڕێکەوتننامەی پۆتسدام درا بە یەکێتی سۆڤیەت. دوای جەنگی دووەمی جیھان، ئەڵمانەکان یان شارەکەیان جێھێشت یان ڕاگوێزران و ژمارەیەکی زۆر ڕووسی لە ڕووسیا و بیلاڕووسیاوە ھێنران بۆ شارەکە و شارەکە تاوەکو ساڵی ١٩٩١ بە ڕووی بیانییەکان داخرا. دوای ڕووخانی یەکێتی سۆڤیەت ھەرێمەکە بە تەواوی لە ڕووسیا دابڕا. کالینیگراد ئۆبلاست بەپێی ساڵی ٢٠١٠ ٩٤١٬٨٧٣ دانیشتووی ھەیە.

## سەرچاوەکان

## بەستەرە دەرەکییەکان

پۆل:ویلایەتەکان و مەڵبەندەکان، دامەزرانی ١٩٤٦
پۆل:ئینکلاڤ و ئێکسکلیڤ
ئاسیە

**ئاسیەی کچی موزاحیم** ھاوسەری فیرعەونی میسر بوو وە بەخێوکەری پێغەمبەر مووسا بوو بەپێی گێڕانەوە ئیسلامییەکان. لە لای موسڵمانان بە یەکێک لە چوار گەورەترین ژن دادەنرێت وە بەپێی سەحیحی بوخاری پێغەمبەر محەممەد بە یەکێک لە دوو گەورەترین ژن ھاوشان لەگەڵ مریەمی کچی عومراندا دایناوە. باوەڕ وایە ئاسیە باوەڕی بە یەکتاپەرستی ھێنابێ بەبێ ئاگاداری ھاوسەرەکەی و بەنھێنی پەرستشی خودای تاقانەی کردبێ. دوای ئاشکراکردنی باوەڕەکەی لەلایەن فیرعەونی ھاوسەرییەوە کوژرا.

## سەرەتای ژیان
موسڵمانان باوەڕیان وایە ئاسیە لە خێزانێکی دەوڵەمەند بووە و ژنێکی جوان و بەخشندە بووە. پێچەوانەی ھاوسەرەکەی ئاسیە کەسێکی لێبووردە بووە و باوەڕی ھێنا بەو ئایینەی مووسا و ھاروونی برای بانگەشەیان بۆ دەکرد. ئەگەرچی ئاسیە لە خێزانێکی دەوڵەمەند بوو بەڵام لەخۆبایی نەبوو وە پێی وابوو سامانی دوونیا ھیچ نییە بەراورد بە ئەو دوونیا وە ھەر بۆ ئەمەش خودا پلەی بەرزکردەوە لەناو ژنانی دیکە.

## ھەڵگرتنەوەی مووسا
وێنۆک|ئاسیە، کە بە قژێکی ڕەشی درێژەوە لە ناوەڕاست پیشان دراوە، لەگەڵ خزمەتکارەکانی لە خۆشۆردن تەواوبوونە لەکاتێکدا مووسا دەدۆزنەوە لە ڕووباری نیلدا.
بەپێی گێڕانەوەکان فاڵگرێک بە فیرعەونی گووتبوو کە منداڵێک لە نەوەی ئیسرائیل لەدایک دەبێت و کۆتایی بە دەسەڵاتی دێنێت ھەر بۆیەش فیرعەون فەرمانی کرد لە ھەردوو ساڵدا ساڵێک ھەر منداڵێکی نێرە لەدایک بێت بکوژرێت. مووسا لە یەکێک لە ئەو ساڵانە لەدایکبوو کە تێیدا منداڵ دەکوژران ھەربۆیە دایکی خستییە سەبەتەیەک و خستییە ڕووباری نیلەوە. دواتر سەبەتەکە گەشتە ماڵی فیرعەون و ئاسیەش فیرعەونی ڕازی کرد کە منداڵەکە نەکووژن و وەک منداڵی خۆیان گەورەی بکەن. ڕووداوەکە لە قوورئاندا بەم شێوەیە باسکراوە:

ئاسیە دواتر دایکی مووسای بەکرێ گرت بۆ ئەوەی شیر بدات بە مووسا بێ ئاگا لەوەی کە ئەو دایکی ڕاستییەتی.

## مردن
ڕۆژێک کچێکی فیرعەون (لە ژنێکی دیکە) گوێی لە خزمەتکارێکی بوو گووتی «بەناوی خودا» وە باوکی ئاگادار کردەوە کە سزاکەی لای باوکی مەرگ بوو. فیرعەون فەرمانی دا بە سووتاندنی خزمەتکارەکە و منداڵەکانی. کاتێک ھەموویان سوتێنران و تەنھا خۆی و منداڵە ساواکەی ماوەیەوە. لەم کاتەدا خزمەتکارەکە تووشی دوودڵی بوو بەرامبەر باوەڕەکەی بەڵام خودا منداڵە ساواکەی ھێنایە قسە و بە دایکی گووت نەکەی وازبێنیت وە بیری دایکی ھێنایەوە کە سزای ئەو دوونیا بەرامبەر سزای ئەم دوونیا ھیچ نییە ئەگەر ئاین و باوەڕەکەیان بکەنە قووربانی. ھەر لەم کاتەدا ئاسیەش بڕیاری دا باوەڕەکەی بەرامبەر فیرعەون ئاشکرا بکات. فیرعەون ئاسیەی بردە دەشتایییەک، برسی کرد و سزای دا، جلەکانی لەبەر داکەند. کچەکانی فیرعەون و خزمەتکارەکان بە ئاسیە پێ دەکەنین. فیرعەون ھەوڵی زۆری دا بە سووکایەتی پێکردن ئاسیە پەشیمان بکاتەوە بەڵام بێسوود بوو بەرامبەر ئەو باوەڕە بەھێزەی بە خودا ھەیبوو. لەکاتێکدا لەژێر ئەشکەنجەی ھاوسەرەکەی بوو ئاسیە داوایەکی لە خودا کرد ھەر وەک لە قوورئاندا باسکراوە:

لەم کاتەدا فیرعەون بڕیاری دا کۆتایی بە ژیانی ئاسیە بھێنێت بە فڕێدانی بەردێکی گەورە بەسەر لەشیدا بەڵام پێش ئەوەی بەردەکە بەسەریدا بێت خودا ڕۆحی ئاسیەی کێشا. بەپێی حەدیسی پێغەمبەر محەممەد ئاسیە یەکێک لە یەکەمین ئەو کەسانە دەبێت کە دەچنە بەھەشتەوە بەھۆی ھەڵبژاردنی یەکتاپەرستی بەسەر باوەڕی فیرعەوندا. بەپێی سەحیحی بوخاری پێغەمبەر محەممەد فەرموویەتی:

## ئەمانەش ببینە
* خەدیجە کچی خووەیلید

## سەرچاوەکان

پۆل:مووسا
پۆل:ئیسلام و ژنان
وەرزش لە ھیندستان

وێنۆک
**وەرزش لە ھیندستان** دابەش دەبێتە سەر چەندین جۆر بەشێکیان تاکەکەسین و بەشێکی دیکەیان وەرزشی بە کۆمەڵە ھەروەھا پاڵەوانێتی تایبەت بۆ ئەو وەرزشانە ڕێکدەخات کە جەماوەرێکی زۆری ھەیە یەکیک لەو وەرزشانەی کە لە ھیندستان زۆر بایەخی پێدەدرێت یاری کریکیت زۆرترین جەماوەری ھەیە، بەتایبەتی لە یارییەکانی جامی جیھانی کریکیت کە ھیندستان تا ئێستا سێ جار بووەتە پاڵەوانی ئەو جامە. ھەروەھا تۆپی پێ و تایکواندۆ و تێنس و بالە و یاری بەرزکردنەوەی قورسای و لەش جوانی و شەترەنج وتۆپی سەلە و تۆپی دەست و کابادی کە یارییەکی تایبەتی خۆیانە ئەنجام دەدەن جگە لە چەندین وەرزشی دیکە.

## سەرچاوەکان
# 

پۆل:وەرزش لە ھیندستان
پۆل:وەرزش لە ئاسیا
پۆل:وەرزش
پۆل:وەرزشی ھیندستان
زانکۆی کوردستان

**زانکۆی کوردستان** لەوانەیە ئاماژەبێت بە:
* زانکۆی کوردستان (ئێران), سنە، پارێزگای کوردستانی ئێران
* زانکۆی زانستە پزیشکییەکانی کوردستان، سنە، پارێزگای کوردستانی ئێران
* زانکۆی کوردستان، (ھەولێر)، ھەرێمی کوردستان، عێراق
ڕەفیقی وێنەگر

وێنۆک|ڕەفیقی وێنەگر
**ڕەفیق مەحموود محەممەد** (١٩٣٢ لە سلێمانی – ٨ی ئەیلوولی ٢٠٢٠) وێنەگرێکی کورد بوو. ئەو خاوەنی سەدان هەزار لە وێنە و ئەرشیفی شۆڕشی کورد و شاری سلێمانی بوو. جگە لە وێنەکانی باشووری کوردستان ئەوا ئەو خاوەنی ئەرشیفی تایبەت بە خۆی بووە بۆ ڕۆژهەڵات و باکووری کوردستانیش.

## ژیان
ڕەفیق ھەر لە مندالییەوە بەھۆی مەحموودە فەندی باوکییەوە، بە کامێرا و فۆتۆ ئاشنا بوو، چونکە باوکی بە پێشەنگی وێنەگری شاری سلێمانی دادەنرێت. دوای جەنگی جیھانی یەکەم بەخۆی بەکامێرایەوە لەناو سوپای عوسمانییەوە بۆ شاری سلێمانی گەرایەوەی خولیای وێنەگری ھەبوو وە سەرچاوەی بژێوی ژیانی بوو، بەم پیشەیە ڕەفیقی کوری لای خۆشەویست دەبێت و درێژە بەم کارە دەدات، بەھۆی ئەوەی محەممەد قودسی برای گەورە لەگەل سێ ئەفسەری دیکەدا بەشداریی کۆماری کوردستانی مەھاباد دەکەن و دوای ڕوخانی کۆمار دەگەرێتەوە عێراق، لە ١٩ی حوزیرانی ساڵی ١٩٤٧ لەلایەن ڕژێمی پاشایەتییەوە لەسێدارە دەدرێن و دواتریش خانەوادەکەی نەفی دەکرێت بۆ شارەکانی ھەولێر و کۆیە و ڕواندز، بەو ھۆیەوە ڕەفیق مەحموود دەرفەتی خوێندنی لەدەست دەچێت و خۆی بۆ کاری وێنەگری تەرخان دەکات.

ڕەفیقی وێنەگر ساڵی ١٩٥٤ لە شاری سلێمانی و لەنزیک سەرا ستۆدیۆیەکی بەناوی خۆیەوە داناوە و بەکاری وێنەگری سەرقال بوو، ئەرشیفی وێنەیی باوکی دەولەمەنتر کرد.

لە ١٩٦٢، وەک پێشمەرگە و وێنەگر چووەتە ناو شۆڕشی ئەیلوول، لەو ڕۆژگار و سەردەمەدا وێنەی شۆڕشی گرتووە. ڕەفیقی وێنەگر نزیکەی نیو میلیۆن وێنەی جیاجیای سەرانسەری کوردستان ھەیە و نزیکەی ٣٤ ھەزار جامی وێنەی نەشۆراوەی ھەیە.

## سەرچاوەکان


پۆل:لەدایکبووانی ١٩٣٢
پۆل:مردووانی ٢٠٢٠
پۆل:خەڵکی سلێمانی
پۆل:وێنەگرانی کورد
شکەفتێ خەلێ

**شکەفتێ خەلێ** گوندێکە، کەوتووەتە گوندستانی چایپاساری باشوور، ناوچەی ناوەندی شارستانی ماکۆ، شارستانی ماکۆ، پارێزگای ئازەربایجانی ڕۆژاوا، ڕۆژھەڵاتی کوردستان.

## ناو

## جوگرافیا

**شکەفتێ خەلێ** ھاوسنورە لەگەڵ ئەم گوندانە:
* لە باکوورەوە لەگەڵ گوندی گەدالی. 
* لە باشوورەوە لەگەڵ گوندی عەلی قەندۆ.
* لە ڕۆژھەڵاتەوە لەگەڵ گوندی عیساخان. 
* لە ڕۆژاواوە لەگەڵ گوندی یارم قەیەی ناوەڕاست.

## دانیشتوان

* بە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٣٣٨) کەس و (٥٦) خێزان بووە.
* پێکھاتەی دانیشتوانی ئەم گوندە سەرجەمیان لە نەتەوەی کوردن.
* بە زمانی کوردی شێوەزاری کرمانجی دەدوێن.

## ئایین
دانیشتوانی ئەم گوندە موسوڵمانن و لەسەر مەزھەبی (سوننە)ن.

## ئەمانەش ببینە

* پێڕستی گوندەکانی ماکۆ

## پەراوێزەکان

پۆل:شارستانی ماکۆ
ماکۆ
ماکۆ
پۆل:گوندەکانی شارستانی ماکۆ
پۆل:گوندەکانی ڕۆژھەڵاتی کوردستان